GPSC วิ่ง 3% รับแรงซื้อกลับ มั่นใจปีนี้โรงไฟฟ้าโตเด่น-แบตเตอรี่ EV หนุน
GPSC วิ่ง 3% รับแรงซื้อกลับ-ร่วมมือ PTT ลุยแบตเตอรี่ EV เกาะเทรนด์ “New S-Cuvre” อีกทั้งโรงไฟฟ้าในปีนี้มีโอกาสเติบโตสูง
12 ม.ค. 2565

ผู้สื่อข่าวรายงานว่าวันนี้ (12 ม.ค. 2565) ราคาหุ้นบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 11:34 น. อยู่ที่ระดับ 86.50 บาท เพิ่มขึ้น 2.25 บาท หรือ 2.67% โดยทำจุดสูงสุดที่ 87.25 บาท และทำจุดต่ำสุดที่ 85.25 บาท ด้วยมูลค่าการซื้อขาย 1.27 พันล้านบาท

นายเบญจพล สุทธิ์วนิช ผู้ช่วยกรรมการผู้จัดการ หัวหน้าฝ่ายวิเคราะห์หลักทรัพย์ บล.เอเชีย เวลท์ กล่าวว่า เช้านี้มีแรงซื้อกลับหุ้น GPSC ที่มี Valuation น่าสนใจหลังสัปดาห์ก่อนมีแรงขายทำกำไรออกมา และแนวโน้มธุรกิจของ GPSC ที่เกาะเทรนด์ New S-Cuvre โดยร่วมมือกับ บริษัท ปตท. จำกัด (มหาชน) หรือ PTT เข้าสู่ธุรกิจแบตเตอรี่ EV
นอกจากนี้ธุรกิจเดิม คือ โรงไฟฟ้าในปีนี้มีโอกาสเติบโตสูง โดยโรงไฟฟ้า Glow Energy ในปีนี้ไม่มีการหยุดซ่อมบำรุงซึ่งสามารถรับรู้รายได้เต็มปี รวมทั้งในปี 2565 ค่า Ft ได้ปรับขึ้น 3 รอบ ส่งผลดีต่อผลประกอบการ ซึ่งลูกค้าส่วนใหญ่เป็นลูกค้าอุตสาหกรรม